b'\n_START_ARTICLE_\nU-133 (Kriegsmarine)\n_START_SECTION_\nZgodovina\n_START_PARAGRAPH_\nPodmornica je bila splovljena 28. aprila 1941, v aktivno slu\xc5\xbebo pa je bila sprejeta 5. julija istega leta. Med urjenjem posadke je bila del 7. podmorni\xc5\xa1ke flotilje, v isti flotilji je ostala kot frontna podmornica do 31. decembra 1941. Od 1. januarja 1942 pa do svojega uni\xc4\x8denja 14. marca istega leta pa je bila del 23. podmorni\xc5\xa1ke flotilje, katera je bila stacionirana na gr\xc5\xa1kem otoku Salamina. U-133 je bila uni\xc4\x8dena zaradi udarca v morsko mino. Umrlo je vseh 45 \xc4\x8dlanov posadke.'